Merche Olabe

Merche Olabe (Bilbo, Bizkaia, 1957ko apirilaren 17a) Euskal margolaria da.

Biografia 
Bilboko Arte Ederren Goi Eskolan ikasi zuen. Margolari ibilbidean zehar hainbat erakusketa egin ditu, bai bakarkakoak, bai kolektiboak. Sariak ere jaso ditu. Bere lanak museoetako bildumetan ere aurki daitezke.

Pintura figuratiboa egiten du. Arrautzari tenplea deitzen zaion teknika erabiltzen du, apur bat berezia dena. Nahiko azkar lan egitera behartzen duen teknika da. Kolore oso biziak, oso garbiak erabili nahi zituelako heldu zion teknika horri. Ez dago nahasketa handirik. Teknika oso azkarra denez, ezin dira koloreak zikindu, oso azkar lehortzen da.

Gaiari dagokionez, ez da oso errealista, kolore oso indartsuak dituelako eta planteamendua gainazalean geratzen delako. Ez da pintura ilusionista, errealista, kolore handiko pintura da, narratiba duena, pertsonaia, objektu eta agertoki desberdinak dituelako. Horrek beti zerbait gertatzen ari dela ematen du. Horixe gustatzen zaio, ikusleak bere istorioa sortzea. Ez ditu koadroak egiten kontatu nahi dituen gauzetatik, baizik eta alderantziz, hau da, koadroa egiten denean sortzen dira gauzak, istorio posibleak, eta beti saiatzen da nahiko irekita geratzen ikusleak nahi duena irudika dezan koadroa ikustearekin batera. Bakoitzari zerbait pertsonala iradoki behar dio bera obra ikustean.

Bakarkako erakusketak 
1981. Aritza Galeria .Bilbo.
1981. Arteder Arte Azoka.Bilbo.
1981. La Lluna.Girona.
1983. Arizta Galeria.Bilbo.
1983. Arteder Arte Azoka.Bilbo.
1987. Windsor Kulturgintza.Bilbo.
1987. Durangoko Arte eta Historia Museoa 
1988. Basauriko Kultur Etxea.
1989. Bizkaiko Aurrezki Kutxaren erakusketa aretoa. Bilbo.
1992. Ederti Galeria. Bilbo.
1995. Ederti Galeria. Bilbo.
1996,1997,1998. Erakusketa ibiltaria ”De ideas y bocetos”. Bizkaia.
1999. Ederti Galeria. Bilbo.
2003. Utopia Parkway Galeria. Madril.
2004. Ederti Galeria. Bilbo.
2013. Lumbreras Galeria. Bilbo.
2017. Sanz Enea. Zarautz.

Erakusketa kolektiboak 
1979. Bizkaiko Pintura Gaur. Aurrezki Kutxa Munizipalaren Kultura Gela. Bilbo.
1980. Gasteizko pintura-bienala.
1981. Emakumeok Gaur. Aurrezki Kutxa Munizipalaren Kultura Gela. Bilbo.
1983. Bizkaiko figurazioa. Windsor galeria. Bilbo. San Telmo Museoa, Donostia. Gasteizko Arte Ederren Museoa.
1986. Euskal Artisten Aretoa. Banco de Bilbaoren Kultura Gela. Bilbo.
1986. Marrazkiak. Bizkaiko Aurrezki Kutxa. Bilbo.
1987. Arte Bizkaia. Bizkaiko Foru Aldundiaren erakusketa aretoa. Bilbo.
1987. Artea Gernikan. Gernika.
1992, 1993, 1994, 1995, 1996, 1997, 1998. Ederti Galeria. Bilbo.
1999. Bosteko. Arrigorriaga, Galdakao, Mungia eta Erromoko Kultur Aretoetan.
1999, 2000, 2001, 2002, 2003, 2004. Ederti Galeria. Bilbo.
2020. Lumbreras Galeria. Bilbo.
2013. Bizkaiko Abokatuen Elkargoaren aretoan. Bilbo.

Sariak eta laguntzak 

 1983. Galerías Preciados. Saria
 1981.Eusko Jaurlaritzaren beka. Arteder azokaren standa.
 1983.Eusko Jaurlaritzaren beka. Arteder azokaren standa.
 1987-88. Bizkaiko Aurrezki Kutxaren beka
 2022. Eusko Jaurlaritzako Kultura eta Hizkuntza Politika Sailak 150.000 euroko ezohiko diru laguntza baliatu zuen bizirik zeuden euskal artisten arte garaikidea erosteko, haien artean Merche Olaberen lana.

Lanak bildumetan 
1988 Durangoko Arte eta Historia Museoa .”El circulo” oleoa oihal gainean

Erreferentziak

Kanpo estekak 

 Merche Olaberen lanen argazkiak

Bilbotarrak
Euskal Herriko margolariak
Emakume margolariak